Volver

***Volver*** é un filme español de 2006 dirixida por Pedro Almodóvar.

## Sinopse 
Segundo as propias palabras de Almodóvar, a película fálanos de "tres xeracións de mulleres sobreviven ó vento *solano*, ó lume, á tolemia, á superstición e ata á morte a base de bondade, mentiras e unha vitalidade sen límites".

Elas son Raimunda (Penélope Cruz) casada cun obreiro en paro e unha filla adolescente (Yohana Cobo); Sole (Lola Dueñas), a súa irmá, gaña a vida como peiteadora, e a nai de ambas, Irene (Carmen Maura), morta nun incendio xunto ó seu marido. Este personaxe aparécese primeiro á súa irmá (Chus Lampreave) e despois a Sole, aínda que con quen deixou importantes asuntos pendentes foi con Raimunda e coa súa veciña do pobo, Agustina (Blanca Portillo).

*"Volver" non é unha comedia surrealista, aínda que en ocasións o pareza. Vivos e mortos conviven sen estridencias, provocando situacións hilarantes ou dunha emoción intensa e xenuína. É unha película sobre a cultura da morte na miña Mancha natal. Os meus paisanos vívena cunha naturalidade admirable. O modo en que os mortos continúan presentes nas súas vidas, a riqueza e humanidade dos seus ritos fai que os mortos non morran nunca. "Volver" destrúe os tópicos da España negra e propón unha España tan real como oposta. Unha España branca, espontánea, divertida, intrépida, solidaria e xusta*.

## Comentarios 
A estrea mundial produciuse en Puertollano (Cidade Real) o 10 de marzo de 2006. A oficial foi o 16 de marzo de 2006 no Palacio da Música da Gran Vía madrileña. Giorgio Armani patrocinou o evento.

En *Volver* prodúcese o reencontro coa súa «musa» por excelencia, Carmen Maura, a cal encarna o papel dunha «avoa pantasma». No seu anterior filme, *La mala educación*, aparece a modo de chiscadela-pista o cartel dunha suposta película que o personaxe de Enrique Goded rodaría: *La abuela fantasma*. Ademais, no despacho do director das oficinas de «El Azar S.A.», aparece o cartel doutra das películas de Goded (Fele Martínez), o cal mostra, na parte inferior esquerda, o nome da principal protagonista: Carmen Maura. Todos estas chiscadelas daban moitas pistas do encontro que levaría a cabo na próxima película almodovariana, *Volver*. Xa en *La flor de mi secreto* Amanda Gris escribe un libro, que a editorial rexeita por ser demasiado negro, no que unha muller esconde o cadáver do seu marido nun arcón conxelador.

*Volver* rende homenaxe ó perseverante e asfixiante loito que incitou ó director manchego a plasmar un universo de cor cuxas raíces están intimamente ligadas ó movemento Pop Art promovido por Andy Warhol. Sobrexpoñer a cotidianeidade de personaxes marxinados e desprazados por mor das fortes estruturas de poder da sociedade, é unha das características que, en esencia, resume a éxtase que Pedro Almodóvar transmite a través dos seus personaxes.

Almodóvar dirixe *Volver* de xeito máis fluído que nunca. Notamos a súa esencia en cada un dos planos do filme: reflexos en autobuses, tricolor na entrada do bar, primeirísimos primeiros planos arrepiantes (papel de cociña empapándose de sangue). Almodóvar volve a un aspecto xa homenaxeado en *Todo sobre mi madre*: mulleres ó bordo do abismo cuxas mellores armas son as mentiras e a estratexias que usan para ocultar (*Volver* é unha película na que se oculta moito); de feito, todas as actrices ocultan, nun momento ou outro, converténdose deste xeito en excelentísimas actrices vítimas da cotidianeidade social na que se atopan mergulladas. Ademais, a soidade (elemento clave en *Hable con ella*) convértese nunha «pantasma» que sobrevoa a película dun xeito moi sutil pero profunda. Frases como «*Estou soa, coma sempre*», «*imaxino as soidades que pasarías*», «*non me fagas chorar, que as pantasmas non choran*» deixan constancia dun selo almodovariano por excelencia. Capaz de mostrar unha suposta pantasma de xeito cómico pero envolvido nun contexto dramático, é unha habilidade cinematográfica que Almodóvar aborda mellor que ninguén. Bágoas, sorrisos, gargalladas, pantasmas, rusas, peiteadoras, clientas maruxas, bicos e rituais manchegos, acoso sexual, porros, prostitución, televisión lixo, mentiras, contas pendentes, soidade, mortes, nacementos, xoias de plástico, estampados floreados e unha infinidade de voltas, son os elementos que flúen, de xeito totalmente libre e diluído, por cada un dos minutos de metraxe de *Volver*.

Fai unha crítica ós programas de televisión que denominan telelixo, é unha homenaxe e referencia a *Bellissima* (*Bellísima*) de Luchino Visconti e ata o aspecto de Penélope Cruz é idéntico ó de Anna Magnani en *Bellissima*. Así como Magnani leva a súa filla a un concurso de talento, en *Volver* Irene leva á súa filla a un concurso televisivo de talento. Os personaxes teñen o acento da Mancha e na súa maioría son mulleres.

## Elenco de actores 
* Penélope Cruz (Raimunda)
* Carmen Maura (Irene)
* Lola Dueñas (Sole)
* Blanca Portillo (Agustina)
* Yohana Cobo (Paula)
* Chus Lampreave (Tía Paula)
* Antonio de la Torre (Paco)
* Carlos Blanco Vila (Emilio)
* María Isabel Díaz (Regina)
* Neus Sanz (Inés)
* Leandro Rivera (Auxiliar Produción)
* Yolanda Ramos (Presentadora TV)
* Carlos García Cambero (Carlos)
* Pepa Aniorte (Veciña)
* Elvira Cuadrupani (Veciña)
* María Alfonsa Rosso (Veciña)
* Fany de Castro (Veciña)
* Eli Iranzo (Veciña)
* Magdalena Brotto (Veciña)
* Isabel Ayúcar (Veciña)
* Concha Galán (Veciña)
* Marie Franç Torres (Veciña)
* Natalia Roig (Veciña)
* Pilar Castro (Axudante da presentadora, escenas eliminadas)
* Carmen Machi (escenas eliminadas)
* Raimunda Sánchez Expósito (anciá que queda durmida no funeral)
* Agustín Almodóvar (empregado da froitaría)

## Premios e candidaturas 
### Oscar 
### Goya 2006 
### Premios César 
### Festival de Cannes 
Nota: É a segunda vez que FIPRESCI elixe un filme de Almodóvar como o mellor do ano, xa que en 1999 o Gran Premio foi para *Todo sobre mi madre*.

### Premios do cine europeo 
### Medallas do Círculo de Escritores Cinematográficos 2006 
### Outros premios 
* Premio do Público e Especial do Xurado no 13º Festival Internacional de Cine de Valdivia (Chile).
* Mellor actriz do ano (Penélope Cruz) na décima edición do Festival de Cine de Hollywood.
* O 28 de setembro de 2006, a Academia das Artes e as Ciencias Cinematográficas de España elixiu *Volver* como representante española nos Oscar.

## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar

### Ligazóns externas 
* 
* Ficha en AllMovie 
* Ficha en RottenTomatoes